|  |  |
| --- | --- |
| RKP | 51263 |
| Naziv obveznika: | Javna ustanova Lučka uprava Slavonski Brod |
| Razina: | 11 |
| Oznaka razdoblja: | 2023-12 |
| Web lokacija na kojoj se objavljuju financijska izvješća (www.xxxx) | www.lucka-uprava-brod.hr |

**B I LJ E Š K E U Z F I N A N C I J S K A I Z V J EŠ Ć A**

S a d r ž a j

[B I LJ E Š K E U Z B I L A N C U 2](#_Toc128989454)

[I M O V I N A 2](#_Toc128989455)

[O B V E Z E 4](#_Toc128989456)

[B I LJ E Š K E U Z O B R A Z A C P R – R A S 7](#_Toc128989457)

[P R I H O D I 7](#_Toc128989458)

[R A S H O D I 8](#_Toc128989459)

[B I LJ E Š K E U Z O B R A Z A C P – V R I O 10](#_Toc128989460)

[R A S – f u n k c i j s k i 11](#_Toc128989461)

[B I LJ E Š K E U Z O B R A Z A C O B V E Z E 11](#_Toc128989462)

# B I LJ E Š K E U Z B I L A N C U

## I M O V I N A

* Neproizvedena dugotrajna imovina **(01)**

Lučka uprava Slavonski Brod ima u bilanci iskazano zemljište ukupne vrijednosti 5.705.405,99 € ukupne površine 643.313 m² i ostala prava – ''Srednjoročni plan razvoja luka i pristaništa'' u iznosu od 24.636,67 € za koji je u potpunosti proveden ispravak vrijednosti. Iznos na 31.12.2023. godine je povećan u odnosu na početno stanje zbog zemljišta koje je kupljeno u 2022. godini u sklopu Distributivnog centra snabdjevanja d.o.o., a u 2023. godini je stavljeno iz pripreme u upotrebu nakon potpisivanja Sporazuma o prijenosu prava upravljanja nekretnine između Ministarstva mora, prometa i infrastrukture i Lučke uprave Slavonski Brod.

* Proizvedena dugotrajna imovina **(02)**

U 2022. godini je kupljena i nekretnina u sklopu Distributivnog centra snabdjevanja d.o.o. u vrijednosti 443.778,62 € koja je u 2023. godini stavljena iz pripreme u upotrebu nakon potpisivanja Sporazuma o prijenosu prava upravljanja nekretnine između Ministarstva mora, prometa i infrastrukture i Lučke uprave Slavonski Brod.

U 2023. godini izvršen je i otkup infrastrukture i opreme koja se nalazi u sklopu otkupljenog objekta u vrijednosti 242.219,13 €.

Postoje razlike zbog konverzije kn u € u stanju na dan 01.01.2023. godine u odnosu na 31.12.2022. godine koje je bilo popunjeno u obrascu prilikom preuzimanja iz aplikacije RKPFI, pa su u obrascu na poziciji 01. siječnja 2023. godine ispravljene slijedeće razlike:

- konto 0222 uvećan je za 0,01 €

- konto 042 i 049 umanjeni su za 0,01 €

- konto 051 uvećan je za 0,01 €

Nabavna vrijednost imovine na razredu 0 u aktivi bilance umanjena je za 0,01 € na potražnoj

strani računa pripadajuće imovine na kontu 0222, a ispravak vrijednosti za 0,03 € na dugovnoj strani pripadajućeg računa ispravka vrijednosti zbog prijenosa analitičkog knjigovodstva dugotrajne

nefinancijske imovine i usklađenja sa karticama glavne knjige na razredu 0. Isto tako, ispravak vrijednosti uvećan je za 0,02 € na potražnoj strani pripadajućeg računa ispravka vrijednosti zbog prijenosa analitičkog knjigovodstva dugotrajne nefinancijske imovine i usklađenja sa karticama glavne knjige na razredu 0.

* Patenti, metal i ostale pohranjene vrijednosti **(03)**

-

* Dugotrajna nefinancijska imovina u pripremi **(05)**

Stanje dugotrajne nefinancijske imovine u pripremi na dan 31.12.2023. godine povećano je u odnosu na početno stanje zbog radova na projektu ''Izgradnja građevina za pregled i popravak kontejnera'', na projektima putničkih pristaništa i zbog radova na lučkoj infrastrukturi. Budući da radovi nisu dovršeni sa 31.12.2023. godine, iznosi ulaganja ostaju na kontu imovine u pripremi.

* Proizvedena kratkotrajna imovina **(06)**

-

* Novac u banci, blagajni **(11)**

-

* Depoziti, jamčevni polozi i potraživanjaa od zaposlenih te za više plaćene poreze i ostalo **(12)**

-

* Potraživanja za dane zajmove **(13)**

-

* Vrijednosni papiri **(14)**

-

* Dionice i udjeli u glavnici **(15)**

Lučka uprava Slavonski Brod je u 2023. godini osnovala tvrtku Luka i skladište d.o.o. koja će obavljati poslove skladištenja robe na području Luke Slavonski Brod. Plaćen je temeljni kapital društva u iznosu 2.500,00 €

* Potraživanja za prihode poslovanja **(16)**

Na kontu 1642 iznos od 3.918,08 € odnosi se na promjenjivi dio koncesijske naknade u iznosu od 93,08 € koji je nedospio za plaćanje sa 31.12.2023. godine i iznos od 3.825,00 € koji se odnosi na prefakturirane troškove sanacije uslijed nevremena u luci koji je dospio na dan 31.12.2023. godine.

Na kontu 16514 iznos 33.449,37 € odnosi se na potraživanje od tvrtke Feliks d.o.o. za koje je iskazan ispravak vrijednosti potraživanja u ukupnom iznosu jer se protiv navedene tvrtke vodi stečajni postupak na trgovačkom sudu u Osijeku. Potraživanja za ostale pristojbe i naknade u iznosu 5.087,82 € su nedospjela potraživanja na dan 31.12.2023. godine, dok je dospjelo potraživanje u iznosu 6.675,84 €.

Na kontu 16721 iznos 154.932,44 € odnosi se na ostatak još neiskorištenog primljenog predujma (IF 51) – prihod EU (primljen u 50% iznosu) za projekat CEF Izrada studija i projektne dokumentacije za potrebe izgradnje terminala za opasne terete u Luci Slavonski Brod. Iznos od 133.479,63 € je preneseni prihod od koncesija (IF 43) iz 2023. godine kojim će se u 2024. godini financirati rashodi poslovanja.

* Potraživanja od prodaje nefinancijske imovine **(17)**

-

* Rashodi budućih razdoblja i nedospjela naplata prihoda **(19)**

-

## 

## O B V E Z E

* Obveze za rashode poslovanja **(23)**

1. Obveze za zaposlene (konto 231) - 13.783,03 €

a. Obveze za plaće – neto (konto 2311) - 8.299,79 €

b. Porez na dohodak i prirez porezu na dohodak (konto 2314) - 1.164,95 €

c. Obveze za doprinose iz plaća (konto 2315) - 2.366,18 €

d. Obveze za doprinose na plaće (konto 2316) - 1.952,11 €

2. Obveze za materijalne rashode (konto 232) - 4.500,55 €

a. Naknada troška zaposlenima - 398,22 €

b. Rashodi za materijal i energiju (konto 2322) - 888,42 €

c. Rashodi za usluge (konto 2323) - 1.354,17 €

d. Naknade za rad upravnog vijeća (23291) - 1.859,74 €

UKUPNO: 18.283,58 €

* Obveze za nabavu nefinancijske imovine **(24)**

-

* Obveze za kredite i zajmove **(26)**

Stanje obveza na dan 31.12.2023. g. za kredite ZABA i HBOR u odnosu na stanje 01.01.2023. g. se smanjilo za 3,1 % jer su otplaćene dvije rate kredita ZABA.

* Odgođeno plaćanje rashoda i prihodi budućih razdoblja **(29)**

-

* Vlastiti izvori **(91)**

Vlastiti izvori na skupini 911 za nefinancijsku imovinu u pasivi bilance uvećani su za 0,03 € na potražnoj strani i umanjeni za 0,03 € na dugovnoj strani kako bi i nadalje postojala bilančna ravnoteža sa razredom 0 zbog prijenosa analitičkog knjigovodstva i usklađenja sa karticama glavne knjige zbog konverzije kn u €.

* Višak/manjak prihoda **(922)**

Odlukom o raspodjeli rezultata koju je donijelo Upravno vijeće Lučke uprave Slavonski Brod 31.03.2023. godine izvršena je raspodjela rezultata prenešenog iz 2022. godine u 2023. godinu na slijedeći način:

- Manjak prihoda od nefinancijske imovine na računu 92222 u iznosu 12.002,17 € po IF 43 – Ostali prihodi za posebne namjene pokriva se viškom prihoda poslovanja na računu 92211 u iznosu 12.002,17 € po istom IF, te tereti višak prihoda poslovanja na računu 92211, a odobrava manjak prihoda od nefinancijske imovine na računu 92222 (ostvaren u 2022. godini za nabavu imovine evidentirane na razredu 4).

- Manjak prihoda od nefinancijske imovine na računu 92222 u iznosu 44.223,24 € po IF 51 – Pomoći EU pokriva se viškom prihoda poslovanja na računu 92211 u iznosu 44.223,24 € po istom IF, te tereti višak prihoda poslovanja na računu 92211, a odobrava manjak prihoda od nefinancijske imovine na računu 92222 (ostvaren u 2022. godini za nabavu imovine evidentirane na razredu 4).

- Manjak primitaka od financijske imovine na računu 92223 u iznosu 504.764,87 € po IF 11 – Opći prihodi i primici pokriva se viškom prihoda poslovanja na računu 92211 u iznosu 504.764,87 € po istom IF, te tereti višak prihoda poslovanja na računu 92211, a odobrava manjak primitaka od financijske imovine na računu 92223 (ostvaren u 2022. godini za otplatu kredita evidentiranu na razredu 5).

Višak prihoda poslovanja umanjen je zbog konverzije kn u € za 0,01 € zbog usklađenja stanja u aktivi bilance na skupini 02 proizvedena dugotrajna imovina sa izvorima vlasništva po IF 43 - Ostali prihodi za posebne namjene.

Višak prihoda poslovanja na dan 31.12.2023. godine – konto 92211 = 772.488,58 € sastoji se od:

- 499.860,09 € po IF 11 - Opći prihodi i primici,

- 117.696,05 € po IF 43 - Ostali prihodi za posebne namjene i

- 154.932,44 € po IF 51 – Pomoći EU

Manjak primitaka od financijske imovine na dan 31.12.2023. godine – Šifra 92223 = 502.360,09 € sastoji se od:

- 499.860,09 € po IF 11 - Opći prihodi i primici i

- 2.500,00 € po IF 43 - Ostali prihodi za posebne namjene

Tijekom 2023. godine evidentirano je na računima kapitalnih prijenosa sredstava u iznosu 2.835.226,69 € koja su utrošena za nabavu dugotrajne nefinancijske imovine (67121 – Prihodi iz nadležnog proračuna za financiranje rashoda za nabavu nefinancijske imovine). U skladu sa odredbama čl. 82. Pravilnika o proračunskom računovodstvu provedena je korekcija rezultata na način da se za iznos od 2.835.226,69 € zadužuje račun viška prihoda poslovanja (konto 92211), a odobrava račun manjka prihoda od nefinancijske imovine (konto 92222). Zbog provedene korekcije postoje odstupanja u podacima iskazanim u obrascu PR-RAS i obrascu BIL.

* Obračunati rashodi poslovanja **(93)**

-

* Obračunati prihodi poslovanja **(96)**

Obračunati prihodi poslovanja sastoje se od slijedećih nenaplaćenih prihoda:

- prihod od promjenjivog dijela koncesije u iznosu 93,08 €,

- ostali prihodi od nefinancijske imovine u iznosu 3.825,00 € i

- ostale pristojbe i naknade u iznosu 11.763,66 €

* Obračunati prihodi od prodaje nefinancijske imovine **(97)**

-

* Rezerviranja viška prihoda **(98)**

-

* Izvanbilančni zapisi **(99)**

Postoje razlike zbog konverzije kn u € u stanju na dan 01.01.2023. godine u odnosu na 31.12.2022. godine koje je bilo popunjeno u obrascu prilikom preuzimanja iz aplikacije RKPFI, pa je u obrascu na poziciji 01. siječnja 2023. godine ispravljena slijedeća razlika:

- konto 991 i 996 umanjeni su za 0,01 €

Stanje konta 991 i 996 na dan 31.12.2023. godine je slijedeće:

1. Tuđa imovina dobivena na korištenje - 590.488,18 €

a. Zemljište u lučkom području dato na upravljanje - 429.719,45 €

b. Poslovni prostor u zgradi Kapetanije - 159.267,37 €

c. Računalna oprema Agencija za vodne putove - 160,73 €

d. Računalna oprema Fina-državna riznica - 1.340,63 €

2. Dana jamstva - 15.661.291,39 €

a. Dano jamstvo RH kredit ZABA 38 mil. - 5.043.466,72 €

b. Dano jamstvo RH kredit HBOR 80 mil. - 10.617.824,67 €

3. Instrumenti osiguranja plaćanja - 573.031,72 €

a. Garancija – Hidroing - 24.926,67 €

b. Garancija – Poduzeće za ceste d.o.o. - 27.446,62 €

c. Garancija – Cenoza promet d.o.o. - 9.749,61 €

d. Garancija – Strabag d.o.o. - 26.365,98 €

e. Zadužnica – Cenoza promet d.o.o. - 66.361,40 €

f. Garancija zajednice izvršitelja – Hidroing-Geokon-Ekonerg - 82.878,76 €

g. Garancija za dobro izvršenje radova – Osijek-Koteks - 332.690,70 €

h. Garancija za dobro izvršenje radova – Hidroing d.o.o. - 2.611,98 €

# B I LJ E Š K E U Z O B R A Z A C P R – R A S

## P R I H O D I

* Pomoći iz inozemstva i od subjekata unutar općeg proračuna **(63)**

-

* Prihodi od imovine **(64)**

Naknade za koncesije čine naplaćeni prihodi od koncesionara Delta energetika d.o.o. Zagreb i Manšped d.o.o. Rijeka. Na zahtjev koncesionara Delta energetika d.o.o. i uz suglasnost Upravnog vijeća Lučke uprave Slavonski Brod u 2023. godini je došlo do smanjenja iznosa naknade za isključivo pravo korištenja jer koncesionar nije počeo sa obavljanjem lučke djelatnosti.

* Prihodi od upravnih i administrativnih pristojbi, pristojbi po posebnim propisima i naknada **(65)**

Ostale pristojbe i naknade čine prihodi naplaćeni za pristojbe i naknade u lučkom području i tovarištima šljunka i pijeska na obali rijeke Save. Zbog pristojbi naplaćenih po izvansudskoj nagodbi sa HŽ Cargo d.o.o. iznos pristojbi veći je u odnosu na isti period prethodne godine.

* Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima **(66)**

-

* Prihodi iz nadležnog proračuna i od HZZO-a na temelju ugovornih obveza **(67)**

Naplaćeni prihodi iz državnog proračuna za financiranje redovite djelatnosti proračunskih korisnika čine prihodi za financiranje rashoda poslovanja, kamata po primljenim dugoročnim kreditima, otplate kredita, rashoda za održavanje lučkog područja i rashoda na projektima izgradnje i nadogradnje infrastrukture u lučkom području. Zbog manje realizacije u odnosu na isti period prethodne godine, manji je i iznos prihoda ostvarenih za nabavu nefinancijske imovine.

* Kazne, upravne mjere i ostali prihodi **(68)**

-

* Prihodi od prodaje nefinancijske imovine **(7)**

-

* Prihodi od prodaje neproizvedene dugotrajne imovine **(71)**

-

* Prihodi od prodaje proizvedene dugotrajne imovine **(72)**

-

* Primici od zaduživanja **(84)**

-

## 

## R A S H O D I

* Rashodi za zaposlene **(31)**

Rashode za zaposlene čine plaće za osam zaposlenih sukladno propisima za plaće u javnim službama, doprinosi na plaću, prigodne nagrade (regres za godišnji odmor i božićnica), dar za djecu do 15. godina starosti, jubilarne nagrade, dar u naravi povodom Uskrsa i nagrade za radne rezultate.

* Materijalni rashodi **(32)**

Materijalne rashode čine naknade troškova zaposlenima za troškove prijevoza na posao i s posla u visini cijene javnog prijevoza, službena putovanja (dnevnice, troškovi prijevoza i smještaja na službenom putu), stručno usavršavanje zaposlenih, naknada za troškove prehrane, rashodi za materijal i energiju (uredski materijal, električna energija, pogonsko gorivo, materijal za čišćenje i održavanje). Rashodi za usluge su rashodi za usluge telefona, pošte, tekućeg i investicijskog održavanja, usluge promidžbe i informiranja, komunalne usluge, računarne usluge, intelektualne usluge i ostale nespomenute usluge. Ostale nespomenuti rashode poslovanja čine: naknade za rad Upravnog vijeća, premije osiguranja, reprezentacija, članarine, pristojbe i naknade.

Postoje razlike zbog konverzije kn u € u odnosu na stanje u izvještaju 31.12.2022. godine koje je bilo popunjeno u obrascu prilikom preuzimanja iz aplikacije RKPFI, pa je u obrascu na poziciji 32 dodano 0,02 €.

* Financijski rashodi **(34)**

Financijske rashode čine obračunate kamate po iskorištenim kreditima (ZABA 5.043.466,72 € i kredit HBOR-a 10.617.824,67 €) i provizija za izdano jamstvo po kreditu HBOR-a po stopi 0,5% za garantirani iznos u vrijeme počeka otplate koja iznosi 53.089,12 € godišnje.

* Subvencije **(35)**

-

* Pomoći dane u inozemstvo i unutar općeg proračuna **(36)**

-

* Naknade građanima i kućanstvima na temelju osiguranja i druge naknade **(37)**

-

* Ostali rashodi **(38)**

-

* Rashodi za nabavu neproizvedene dugotrajne imovine **(41)**

Za razliku od 2022. godine, u 2023. godini nije bilo rashoda za nabavu neproizvedene dugotrajne imovine zbog toga što nije bilo otkupa zemljišta.

* Rashodi za nabavu proizvedene dugotrajne imovine **(42)**

Rashode za nabavu proizvedene dugotrajne imovine čine rashodi za projekte izgradnje lučke infrastrukture i rashodi koji su nastali zbog otkupa infrastrukture i opreme u sklopu Distributivnog centra snabdijevanja d.o.o. (nekretnina je kupljena u 2022. godini).

Zbog manje realizacije projekata u odnosu na realizaciju u istome periodu protekle godine manji su i rashodi za nabavu proizvedene dugotrajne imovine. To se najvećim dijelom odnosi na projekt ''Izrada studija i projektne dokumentacije za potrebe izgradnje terminala za opasne terete u luci Slavonski Brod'' zbog dugotrajnog postupka ishođenja dozvole za studiju utjecaja na okoliš.

* Rashodi za dodatna ulaganja na nefinancijskoj imovini **(45)**

-

* Izdaci za dane zajmove i depozite **(51)**

-

* Izdaci za dionice i udjele u glavnici **(53)**

Lučka uprava Slavonski Brod je u 2023. godini osnovala tvrtku Luka i skladište d.o.o. koja će obavljati poslove skladištenja robe na području Luke Slavonski Brod. Plaćen je temeljni kapital društva u iznosu 2.500,00 €

* Izdaci za otplatu glavnice primljenih kredita i zajmova **(54)**

Izdatak čini otplata glavnice kredita Zagrebačke banke.

# B I LJ E Š K E U Z O B R A Z A C P – V R I O

* Promjene u vrijednosti i obujmu imovine i obveza **(9151)**

-

# 

# R A S – f u n k c i j s k i

* Promet **(045)**
* Cestovni promet **(0451)**
* Promet vodnim putevima **(0452)**

Lučka uprava Slavonski Brod prema funkcijskoj klasifikaciji razvrstana je u 0452 ''Promet vodnim putovima''.

Iskazani su rashodi razreda 3 i 4 u iznosu 4.485.273,96 €.

Postoje razlike zbog konverzije kn u € u odnosu na stanje u izvještaju 31.12.2022. godine koje je bilo popunjeno u obrascu prilikom preuzimanja iz aplikacije RKPFI, pa je u obrascu na poziciji 0452 dodano 0,01 €.

* Željeznički promet **(0453)**
* Zračni promet **(0454)**
* Promet cjevovodima i ostali promet **(0455)**

# B I LJ E Š K E U Z O B R A Z A C O B V E Z E

* Stanje obveza na kraju izvještajnog razdoblja **(V006)**

Stanje obveza na kraju izvještajnog razdoblja je 14.134.753,26 € i sve obveze su nedospjele.

* Stanje dospjelih obveza na kraju izvještajnog razdoblja **(V007)**

Lučka uprava Slavonski Brod nema dospjelih obveza.

* Stanje nedospjelih obveza na kraju izvještajnog razdoblja **(V009)**

Stanje nedospjelih obveza na kraju izvještajnog razdoblja je 14.134.753,26 €, a sastoji se od:

- obveza za rashode poslovanja - plaća za zaposlene i naknada članovima Upravnog vijeća za prosinac 2023. i nedospjele obveze za energiju i usluge iz prosinca 2023.- godine u iznosu 18.283,58 €.

- obveze za kredite ZABA i HBOR u iznosu 14.116.469,68 €.